Ma olen jah, alati Euroopa Liidu suhtes üsna positiivselt meelestatud olnud. Töö Euroopa institutsioonides pole seda meelestatust eriti muutnud, on lihtsalt andnud parema vaatepildi sellest, kuidas hammasrattad pöörlevad. Loomulikult on see protsess veidi kohmakas, sest osapooli on palju ja neid tuleb aina juurde, aga olles isiklikult olnud tunnistajaks mitmete selliste asjade väljatöötamisele, mis peaksid kergendama inimeste elu ja eelkõige liikumist Euroopas, olen ma  endiselt veendunud, et tegemist on hea ja heatahtliku projektiga.